b'\n_START_ARTICLE_\nWilliams FW06\n_START_PARAGRAPH_\nWilliams FW06 je prvi Williamsov dirkalnik Formule 1, ki je bil v uporabi med sezonama 1978 in 1979, ko sta z njim dirkala Alan Jones in Clay Regazzoni. Je prvi dirkalnik Formule 1, ki sta ga naredila Frank Williams in Patrick Head, poganjal pa ga je 3,0L V8 motor Cosworth DFV_NEWLINE_Debitiral je na prvi dirki sezone 1979 za Veliko nagrado Argentine, kjer je dirkal za mo\xc5\xa1tvo le Alan Jones, kot tudi celostno sezono. Trikrat se mu je uspelo uvrstiti med dobitnike to\xc4\x8dk, najbolj\xc5\xa1o uvrstitev pa je dosegel na predzadnji dirki sezone za Veliko nagrado vzhodnih ZDA, kjer je bil drugi._NEWLINE_FW06 je bil tudi uporabljen na prvih \xc5\xa1tirih dirkah sezone 1979, ko se je Jonesu pridru\xc5\xbeil \xc5\xa1e Clay Regazzoni. Edino uvrstitev v to\xc4\x8dke je dosegel Jones s tretjim mestom na dirki za Veliko nagrado zahodnih ZDA. Dirkalnik je postal zastarel, ko so se za\xc4\x8deli pojavljati dirkalniki, ki so izkori\xc5\xa1\xc4\x8dali podtlak, zato ga je na peti dirki sezone zamenjal nov dirkalnik Williams FW07.'